Ақмола облысында ер адам жұмыс орнынан 34 млн теңге жымқырған
DATE: 15:58, 03 Қаңтар 2024 | GMT +5
TITLE: Ақмола облысында ер адам жұмыс орнынан 34 млн теңге жымқырған
URL: https://kaz.inform.kz/news/akmola-oblisinda-er-adam-zhumis-orninan-34-mln-tenge-zhimkirgan-d85dd2/
META: DATE: 15:58, 03 Қаңтар 2024 | GMT +5
TOTAL WORDS: 101
AUTHOR(S):
TEXT: Ақмола облысы ПД баспасөз қызметінің мәліметінше, 2023 жылдың 9 маусымында Аршалы аудандық полиция бөліміне жергілікті ЖШС бірінің басшысы арызбен жүгінген. Ер адамның сөзінше, ол кәсіпорынның қаржылық құжаттарын тексеру кезінде 34 миллион теңгенің қолды болғанын байқаған. Жедел-іздестіру іс-шаралары барысында күдікті ретінде аталмыш ЖШС-нің 33 жастағы қызметкері анықталды. Күдікті жалған мәліметтерді енгізу арқылы кәсіпорынның ақшасын өзінің банктік шотына аударған. - Осы дерек бойынша Қылмыстық кодекстің 189-бабының 4-бөлігі «сеніп тапсырылған бөтеннің мүлігін иемдену немесе ысырап ету» бойынша іс қозғалып, сотқа дейінгі тергеу амалдары қолға алынды. Сот-экономикалық сараптама жүргізілуде, - деді ведомстводан. Айта кетсек, бұдан бұрын Ақмола облысында бюджет қаржысын жымқырған сыбайластар сотталғанын жазған едік
